alibayram/wikipedia-40-langs huggingface dataset:
Jan Peter Balkenende

Jan Peter Balkenende (7. 5. 1956. -) je nizozemski demokršćanski političar, poznat po tome što je od 22. 7. 2002. do 14. 10. 2010. obavljao dužnost nizozemskog premijera.

Balkenende se nakon studija priključio demokršćanskoj stranci Kršćansko-demokratski apel (CDA), te 1998. godine prvi put bio izabran u nizozemski parlament. Postupno je napredovao u redovima stranke, te bio njen vodeći kandidat na izborima 2002. godine.

Nakon tih izbora je formirao kratkotrajnu koaliciju s Listom Pima Fortuyna, a nakon njenog kolapsa ostao na položaja formiravši koaliciju s liberalnom strankom VVD i progresivno-liberalnom strankom D66. 

30. 6. 2006. je podnio ostavku, nakon što je progresivno liberalna stranka D66, odlučila napustiti vladajuću koaliciju zbog afere s imigracijskim statusom Aayan Hirsi Ali.

20. 2. 2010. je Balkenendeov četvrti kabinet pao zbog nesuglasica oko rata u Afganistanu. Nakon što je VVD dobio većinu glasova na junskim izborima, Balkenende podnosi ostavku na mesto lidera CDA i time okončava svoj politički život. 14. 10. 2010. je formiran Rutteov kabinet, manjinska vlada sastavljena od VVD i CDA, s podrškom PVV u parlamentu.

Vanjske veze 

 Minaz.nl - Službena stranica premijera

Nizozemski političari
Premijeri Nizozemske
Biografije, Amsterdam
Egejska civilizacija

Egejska civilizacija je opći izraz koji se koristi za civilizacije Brončanog doba na području današnje Grčke i obala Egejskog mora. Postoje u stvari tri zasebna područja koja pokriva ovaj izraz: Kreta, Cikladi i grčko kopno. Kreta se vezuje uz Minojsku civilizaciju ranog brončanog doba, dok Cikladi i kopno imaju posebne kulture. Cikladi se povezuju s kopnom tokom ranog heladskog ("minijanskog") perioda a s Kretom u srednjem minojskom periodu. Oko 1450. godine pne. (u kasnom heladskom, odnosno kasnom minojskom periodu), grčka mikenska civilizacija širi se na Kretu.

 
Prahistorija
Bronzano doba
Vermont

Vermont je američke savezna država koja se nalazi u Novoj Engleskoj.Glavni grad Montpelier (Monpelije).

Geografija 
Vermont je 43. po površini sa svojih 24 923 km², i najruralnija država po karakteru, a po broju stanovnika - 608 827 je predzadnja, od 50 američkih država. Jedina od država Nove Engleske bez izlaza na Atlantik, Vermont je poznat po Masivu Green (Zelene planine) na zapadu i Jezeru Champlain na sjeverozapadu. Graniči s Massachusettsom na jugu, New Hampshireom na istoku, New Yorkom na zapadui kanadskom provincijom Quebec na sjeveru.

Historija 
Teritoriju današnjeg Vermonta su ispočetka naseljavali indijanska plemena (Irokezi, Algonkvini i Abenaki). Francuski istraživač Champlain (Šamplen) otkrio ju je 1609. godine. Teritoriju je formalno preuzela Francuska 1666. godine, a potom predala Britaniji 1724, nakon poraza u sedmogodišnjem ratu. Mnogo godina je pitanje nadzora nad područjem Vermonta bilo predmet spora između susjednih sjevernoameričkih kolonija. Na kraju su vlast preuzeli naseljenici s ispravama koje je veteranima Green Mountain Boys milicije dala Provincija New Hampshire. Vermont je postao 14. država SAD 1791. godine., nakon 14-godišnjeg perioda za vrijeme i poslije rata za nezavisnost kada je postojala nezavisna Republika Vermont.

Vermont je poznat po živopisnom krajoliku, proizvodima mliječne industrije i javorom sirupu (glavni proizvođač javorovog sirupa u SAD), ali i po liberalno nastrojenim političarima i prkosno nezavisnim ljudima. Glavni grad države je Montpelier, a najveći grad je Burlington.

 
Američke savezne države
Plavuša

Plavuša je naziv koji se koristi za ženu čija je kosa svijetle boje, odnosno "plava". Boja kose može varirati od blijedožute do nijansi koje prelaze u riđu. Takva boja je nedostatak pigmenta koji se zove eumelanin.

Plavuše se u prirodi pojavljuju relativno rijetko, tako da ih ima oko 1,8 % u svjetskoj populaciji. Iako se pojavljuju među svim etničkim grupama i rasama, njihova najveća koncentracija je u Evropi, zbog čega se dugo pogrešno držalo da prirodne plavuše samo u Evropi, odnosno da su isključivo evropskog porijekla. Nakon Evrope, svijetla boja kose je najčešća među australskim Aboridžinima.

Prema najnovijim genetskim istraživanjima, relativna brojnost plavuša u Evropi je relativno novi fenomen, odnosno osobe svjetlije kose su se počele u većem broju pojavljivati tek prije 11-10.000 godina. Jedna od teorija tvrdi da je to posljedica seksualne selekcije, odnosno da su teški uvjeti života, odnosno veliki broj nesreća tokom lova za vrijeme posljednjeg ledenog doba doveli do neravnoteže u broju muškaraca i žena. Tako je na veliki broj žena dolazio relativno mali broj muškaraca. Među ženama su one sa svijetlijom kosom izgledale "egzotičnije" i atraktivnije, te imale prednost u izboru muških seksualnih partnera, što je omogućilo njihovom recesivnom genu da se reproducira.

Tokom kasnijih vijekova, plavuše su se, pogotovo u krajevima gdje nisu postojale u prirodnom broju, smatrale "egzotičnijima", tako da su u starom Rimu bogate žene kupovale perike napravljene od kose germanskih robova i ropkinja, odnosno bojale kosu u svijetlo ("plavo"). 

U 20. vijeku su pak, plavuše postale metom seksističkih stereotipa koji takvu boju kose vezuju uz nedostatak inteligencije odnosno promiskuitet. Takvi se stereotipi održavaju, između ostalog, kroz viceve o plavušama.

Žene
Kuća Howick

Kuća Howick je naziv za mezolitsko nalazište koje je pronašao amater-arheolog kada je primijetio erodirajuće kremeno oruđe u pješčanom grebenu u blizini sela Howick u Northumberlandu. Dalja istraživanja su pokazala da se tamo nalazi krug koji čine rupe na čijem dnu se nalaze mrlje od ugljena, neke od njih pod kutem koji ukazuje na temelje građevine, dok su unutar kruga tragovi manjih ognjišta, s tragovima drvenog ugljena, pečenog kestenja i kostiju. Radiokarobonsko datiranje je pokazalo da je zgrada sagrađena oko 7600. godine pne. te bila nastanjena oko 100 godina, što je dovelo do toga da je zovu najstarijom britanskom kućom.

Neka od ognjišta su samo pokazala tragove pečenja oraha i kestenja, dok su tragovi školjki pokazali da se na nekim od njih kuhala hrana, možda zato da je se očuva za vremena oskudice. Zajedno s prilično složenom konstrukcijom, to je mnoge natjeralo da pretpostave da je kuća bila nastanjena stalno umjesto da se njome nomadi povremeno služe kao skloništem, kao što je to slučaj s drugim nalazištima iz mezolitskog perioda. Ostaci prženog kestenja su pronađeni i na drugim nalazištima iz perioda, uključujući Cramond, ali manje rupe za kolčeve ukazuju da je vjerojatno riječ o privremenim staništima.

Takvo tumačenje, prema kome je kuća služila kao trajno boravište lovaca-skupljača je podržano od analize prema kojoj je Howick mjesto s dovoljno prirodnim resursa za stalni boravak. Nalazeći se na obali, Howick je imao dovoljno životinja za hranu, kremena za oruđe, drva za građšu i ogrijev, ptica koje su bile izvor jaja, a u blizini se nalazio i stalni izvor pitke vode. Mnoga nalazišta iz ovog perioda se nalaze na obali, ali specifične okolnosti u ovom području, kao i dokazi o ceremonijalnim ritualima iz Star Carra u obližnjem Yorkshireu se tumače kao sposobnost mezolitskih lovaca-skupljača da ustanove trajna naselja.

V. također 
 Historija Northumberlanda

Izvori 
 BBC - History - Britain's Oldest House? A Journey into the Stone Age
 The Howick Project 

Howick, Kuća
Howick, Kuća
Atlantida

Atlantida je mitski otok, o čijem samom postojanju i mjestu postojanja se još ništa ne zna. Prvi put Atlantidu je spomenuo drevni grčki filozof Platon, koji govori da je ona bila razorena prirodnom katastrofom (vjerojatno strašnim zemljotresom ili velikom poplavom), prije više od 9.000 godina prije Platonovog vremena. U dijelu Kriton Platon opisuje rat između Atlanta i ostatka tadašnjeg svijeta i kaže da se dogodio prije 9.000 godina. Podatak se odnosi na rat, a ne na katastrofu, koja je prouzrokavala potonuće otoka iako je taj rat prekinula prirodna katastrofa. Spominju ju i Prokl (412 - 485. pne.), Strabon (25. godina ne.), Plinije Stariji (79. god. n.e.), Diodor Sicilski i mnogi drugi.

Mitologija 
Prema Platonu Atlantida je bila lijep velik otok, velika kao Libija i Azija zajedno, i nalazilo se s one strane Heraklovih stupova (Gibraltar). To je bila plodna i bogata zemlja, koja je davala dvije žetve godišnje. Stanovništvo se bavilo zemljoradnjom, stočarstvom, i zanatima. Kopali su i topili rude. Najcijenjeniji metal je bilo zlato, koga je bilo u izobilju i jedan metal orihalk koji se mogao naći svuda po otoku.

U sredini otoka nalazila su se dva izvora: jedan s hladnom i jedan s toplom vodom. Oko njih su stanovnici izgradili bazene za kupanje od kojih su neki bili pokriveni. Postojalo je više gradova i tri pristaništa. Zemljom je upravljao Atlant, div, uz pomoć 10 careva. Sastajali su se svakih 6 godina i donosili zakone i sudili. Stanovništvo je uživalo u sreći i bogatstvu sve dok njihovi carevi, nisu zaratili. Vojsku ostatka svijeta su predvodili Jelini, a na njihovom čelu su bili Atenjani. U strahovitoj bici Grci su pobijedili. U jeku najžešćih bitaka zatutnjli su strašni zemljotresi i Atlantida je potonula u more, što je uzrokovao Posejdon.Atlantida podseca na Pompeju.

Vanjske veze 

 Atlantida na Panthenon 
 Atlantida - kolevka čovečanstva 

Grčka mitologija
Mitološki otoci
Korejska mitologija

Korejska mitologija se sastoji od narodnih legendi i priča na Korejskom poluotoku.
One su se na početku bazirale na istočnoazijskom šamanizmu i totemizmu, da bi kasnije potpale pod utjecaj budizma.

Eksterni linkovi 
 Animated KBS TV Series 
 http://www.clickasia.co.kr/about/m1.htm 
 http://www.clickasia.co.kr/about/m2.htm  
 http://www.clickasia.co.kr/about/m3.htm 
 http://www.koreatips.net/english/culture/tale.html
 http://www.clickasia.co.kr/about/0707love.htm 
 Chung-Ang University Folklore Research Centre

Koreja
Mitologija
Golmud

Golmud (; tibetanski: ན་གོར་མོ་; Wylie: Na-gor-mo) je grad razine okruga u Haixi mongolskoj i tibetanskoj autonomnoj prefekturi u provinciji Qinghai Kine.

Geografija 
Golmud pokriva područje od 124,500 km². To uključuje urbano područje od 72 km². Golmud se nalazi u središnjem južnom dijelu bazena Qaidam. Oko grada se nalazi više od 20 slanih jezera različite veličine.

Demografija 
Godine 1999. ukupni broj stanovnika u području Golmud se procjenjivao na 200.000, a sam grad je imao 130.000 stanovnika.

Ekonomija 
Zahvaljujući svojoj lokaciji, Golmud se koristi bogatstvom prirodnih resursa iz obližnjih slanih jezera. Tako su nastale industrije koje koriste kemikalije iz slanih jezera. Slano jezero Qarham sjeveroistočno od Golmuda se može podičiti s površinom od 5.856 km², što ga čini najvećim slanim jezerom na svijetu. Resursi iz Slanog jezera Qarham se procjenjuju na vrijednost od preko 15 triliona yuana. Jezero je najvažniji kineski izvor natrijuma, magnezijuma i soli. Golmud također posjeduje rezerve prirodnog gasa koje se procjenjuju na 1 trilion m³, isto kao i preko 50 različitih minerala kao što su zlato, bakar, žad, drago kamenje, olovo i cink. 

Ostale važne industrije u Golmudu uključuju petrokemijsku, rafinerije nafte i polja gasa. 

Statistike za 2001. godine pokazuju da je grad imao nominalni godišnji BDP od 2,213 milijardi yuana, što iznosi porast od 31.9% u odnosu na prethodnu godinu i najviši rast od 1990. 

Golmud Kunlun zona ekonomskog razvoja, s površinom od 28 km², sagrađena je 1992. Golmud planira postati "Kineski Salt Lake City" ,  .

Saobraćaj 
Golmud leži na QingZangu, 1956-km dugoj željezničkoj pruzi koja počinje u Xiningu i završava u Lhasi. Sekcija između Golmuda i Lhase od 1,142 km bila je najduža i zahtijevala najveće napore prije dovršetka. Nakon pet godin izgradnje, prvi vlak za Lhasu je napustio Golmud 1.7. 2006.

Cesta Golmud-Lhasa, koja ima 1.050 km dužine, je dio 1.930km duge autoceste Qinghai-Tibet koja spaja Xining i Lhasu.

Gradovi u Kini
Vikiprojekat geografija/Naselja u Kini
Lhasa

Lhasa (tibetanski: ལྷ་ས་; Wylie: lha-sa; ), nekad izgovarana kao Llasa (Ljasa), je tradicionalni glavni grad Tibeta i sjedište Tibetanske autonomne regije u Narodnoj republici Kini. Također predstavlja tradicionalno sjedište Dalaj Lame.

Lhasa doslovno znači "mjesto bogova", iako drevni tibetanski dokumenti i zapisi govore kako se mjesto nekada zvalo Rasa, što znači "mjesto dvorišta" ili "kozje mjesto". S nadmorskom visinom od 3.650 m (12.000 stopa), predstavlja jedan od najviših gradova na svijeta. Ima oko 200.000 stanovnika.

Vanjske veze 

 Stranica narodne vlade u Lhasi
 Lhasa @ China Tibet Information Center
Karte
 Map of Lhasa 
 Map central Lhasa
 Old map of central Lhasa from 1959

Gradovi u Kini
Sveti gradovi
Tibet
Vikiprojekat geografija/Naselja u Kini
Željeznička pruga Qinghai–Tibet

Željeznička pruga Qingzang, željeznička pruga Qinghai–Xizang ili Željeznička pruga Qinghai–Tibet (), je željeznička pruga koja spaja Xining u provinciji Qinghai sa Lhasom u Tibetanskoj autonomnoj regiji u Narodnoj republici Kini.

Sekcija pruge između Golmuda i Lhase je 1.7. 2006. svečano otvorena od strane predsjednika Hu Jintaoa, kada su krenula prva dva putnička vlaka , "Qing 1" izGolmuda prema Lhasi, a na drugoj strani "Tibet 2" iz Lhase. Ova željezničja pruga je prva koja spaja Užu Kinu s Tibetanskom autonomnom regijom, koja je zbog svoje visine i terena bila posljednji provincijski entitet kopnene Kine bez željeznica. Automatsko testiranje pruge i opreme je bilo započelo 1. 5. 2006. Direktni vlakovi prometuju iz Pekinga, Chengdua, Chongqinga, Xininga i Lanzhoua, što tvori vezu između Lhase i ostalih važnijih gradova unutar Kine.

Pruga uključuje Prijevoj Tanggula, koji je s 5,072 m nadmorske visine sadrži najviše željezničke tračnice na svijetu.

1338 m dug tunel Fenghuoshan je najviši željeznički tunel na svijetu. Nalazi se na 4905 m nadmorske visine. 3345 m tunel Yangbajing je najduži tunel na pruzi. Nalazi se na 4264 m nadmorske visine i 80 km sjeverozapadno od regionalne prijestolnice Lhase.

Više od 960 km, ili 80% pruge, je sagrađeno na visini većoj od 4,000 m, te preko polovice je položeno na oblasti vječnog leda.

Izvori

Vanjske veze 

 Railway map of China 
 Environmental Protection Along the Qinghai-Tibet Railway , US Embassy report
 The Guardian, 20 September 2005, "The railway across the roof of the world"
 Wired Magazine, July 2006, "Train to the Roof of the World"
 Tibet railway construction
 Tibet railway videos

Qinghai–Tibet
Tibet
Altajski jezici

Altajski jezici je izraz koji se u širem smislu koristi za sve uralo-altajske jezike, dok u užem smislu predstavlja zajednički naziv za turkijske, mongolske i tunguske jezike.

Korištenje i opseg korištenja naziva altajski jezici je predmet kontroverze među lingvistima.

Vanjske veze 
 Starling Databases: Altaic etymology section
 Monumenta Altaica - Altaic Linguistics

Jezici
Rudolf Steiner

Rudolf Steiner (Donji Kraljevec, Hrvatska, 27.2. 1861. - Dornach, Švicarska, 30.3. 1925.) bio je austrijski filozof, odgajatelj, 
književni kritičar predavač i pisac. Glavni je začetnik duhovnog pokreta-antropozofije.
 
Realnu gimnaziju završava u Bečkom Novom Mjestu, a studij prirodnih znanosti u Beču. 
 
Danas se Steinerovo učenje o djetetu i odgoju primjenjuje u više od 800 "Valdorfskih" škola širom svijeta.

Vanjske poveznice 
 WHO WAS RUDOLF STEINER?

Austrijski pisci
Austrijski filozofi
Authority control
Drevni (Stargate)

Drevni, (isto tako poznati kao Alteranci), su rasa u fiktivnom univerzumu Stargate. Predstavljaju najnapredniju rasu za koju se zna; evoluirali su prije mnogo miliona godina te stekli tehnologiju davno prije što je ljudski život evoluirao na Zemlji.

Tehnologije 
Oni su tvorci sistema Zvjezdanih vrata i mnogih drugih tehnologija. Osmislili su tehnologiju pomoću koje su mogli zaustaviti vrijeme ili ga čak vratiti nekoliko sati unatrag. Imali su vrlo razvijenu medicinu. Stvorili su uređaje koji su im omogućavali da poboljšaju karakteristike DNK, ožive mrtve organizme i sl.

Uzdizanje 
Prema predanju Asgarda jedna su od četiri rase koje su činile veliki savez. Odavno su napustili naš dio svemira. Jedan dio Drevnih naučio je kako se uzdići na viši nivo postojanja nakon što je galaksiju poharala velika kuga. Iako je najveći dio civilzacije umro, nekolicina se spasila preselivši se u novo stanište, u udaljenu galaksiju Pegaz izvan utjecaja sila koje djeluju u našoj razini svemira. U galaksiji Pegaz bili su suočeni sa nepobjedivim neprijateljem - Wraithom. 

Prešavši na viši nivo postojanja Drevni su uspostavili poseban kodeks ponašanja prema bićima na nižoj, odnosno tjelesnoj razini. Odlučili su ukinuti svoje kontakte sa bićima na nižoj razini postojanja, komunikacija s njima je strogo zabranjena, miješanje u sudbine civilizacija i pomoć istima također. Ukoliko netko od Drevnih prekrši zakon, ostali su u stanju uništiti čitave civilizacje, ostavivši pritom na odgovornima za navedene pogreške da se nose sa grižnjom savijesti ili ih vraćajući na nižu razinu postojanja. 

U stanju su se pojaviti u ljudskom obliku ili ga preuzeti zastalno, a da bi se ponovno vratili u bestjelesni oblik neophodna im je pomoć drugih Uzdignutih.

Dio Drevnih želio je da im se druga bića pokoravaju i služe im kao bogovima. To su Oriji. Oni koji ih ne prihvaćaju za bogove suočeni su sa istrebljenjem. Neki zemljani u sebi imaju gen Drevnih. Jedan od njih je Jack O'Neill.

Fiktivne rase
Stargate
Rase iz serije Stargate SG-1
Atlantida (Stargate)

Atlantida je fiktivni, tehnološki napredni grad koji je poslužio kao temelj zapleta naučnofantastične televizijske serije Stargate Atlantis, izvedenice Stargatea SG-1, koje obje pripadaju fiktivnom univerzumu Stargate. Temelji se, i na svoj način nastoji objasniti, drevni grčki mit o Izgubljenom Gradu Atlantidi.

Stargate
Fiktivna naselja
Sablasti (Stargate)

U naučnofantastičnoj TV-seriji Stargate Atlantis, Sablasti su vrsta organizirana na principu košnice, koji su otjerali Drevne iz Galaksije Pegaza oko 8000 godina pne.. 

Stargate
Fiktivne rase
Osnivači (Star Trek)

Osnivači ili Mjenjolici (Changeling) je fiktivna vanzemaljska rasa iz univerzuma Zvjezdanih staza. Zovu se Mjenjolici zbog sposobnosti da mijenjaju oblik. Prvi put su se pojavili u izvedenici Zvjezdane staze: Deep Space Nine. 

Njihovo prirodno stanje je viskozna tekuća protoplazma.

Smatraju se najpovlaštenijom rasom Dominiona.

[[klica}}

Vrste u serijalu Star Trek
Dominion (Star Trek)

U izmišljenom svijetu Zvjezdanih staza, Dominion je okrutna militaristička država u Gama Kvadrantu, koja se sastoji od mnogih različitih rasa, ali u kojoj najvišu vlast drže ksenofobični Osnivači. Dominion je vodio rat protiv Ujedinjene federacije planeta i njenih saveznika u drugoj polovini 24. vijeka.

Star Trek
Fiktivne države
Warhammer 40000

Warhammer 40,000 (neformalno poznat kao Warhammer 40K ili samo 40K) je ratna igra s figurama na ploči naučnofantastične tematike koji proizvodi britanska kompanija za proizvodnju igara Games Workshop. U igri se koriste minijaturne figure prosječne visine 28 mm (razmjera 1:65 u odnosu na prirodnu veličinu) koje proizvodi tvrtka Citadel Miniatures. Figure predstavljaju vojnike, stvorenja i vojna vozila. Za uspjeh u igri je nužna kombinacija taktike i sreće.

Warhammer 40,000 je naučnofantastična izvedenica Warhammer Fantasyja. Omogućava slobodnije manevre, temeljene na formacijama, te se koristi naprednijim oružjem.

Vanjske veze 

 Official Games Workshop website
 Lexicanum - the unofficial Warhammer-Wikipedia project
 Tau Online - Website about all 40K armies 
 Librarium Online - Warhammer 40k Forum 
 Warhammer 40k Forums
 Warseer Forums, Rumors and eZine. 
 Critical Hit Warhammer 40k Site 
 40KOnline - Forums and articles 
 Darkmillennia's galaxy map 
 interactive 40k galaxy map 
 Collectable Card Game by Sabertooth Games 

Igre na ploči
Opština Zrenjanin

Opština Zrenjanin je jedna od opština u Republici Srbiji. Nalazi se u AP Vojvodina i spada u Srednje-banatski okrug. Po podacima iz 2004. opština zauzima površinu od 1.324 km² (od čega na poljoprivrednu površinu otpada 112.340 ha, a na šumsku 1.392 ha. Centar opštine je grad Zrenjanin. Opština Zrenjanin se sastoji od 22 naselja. Po podacima iz 2002. godine u opštini je živelo 132.051 stanovnika, a prirodni priraštaj je iznosio -4,9 %. Po podacima iz 2004. broj zaposlenih u opštini iznosi 33.081 ljudi. U opštini se nalazi 32 osnovnih i 8 srednjih škola.

Vidi još 
 Zrenjanin 

Zrenjanin
VMRO-DPMNE

Unutrašnja makedonska revolucionarna organizacija - Partija za makedonsko nacionalno jedinstvo (makedonski Внатрешно Македонска Револуционерна Организација - Демократска Партија за Македонско Национално Единство, VMRO-DPMNE)je desno orijentirana politička stranka u Makedoniji koja se opisuje kao demokršćanska te zalaže za ulazak Makedonije u EU i NATO.

Ime je dobila po VMRO, pokretu za oslobođenje Makedonije od Otomanskog Carstva iz prve polovice 20. vijeka, a osnovana je 17.6. 1990. za vrijeme demokratskih promjena u tadašnjoj jugoslavenskoj republici Makedoniji te sudjelovala na prvim izborima u jesen iste godine. 

VMRO je na početku stekao reputaciju stranke koja okuplja radikalne makedonske nacionaliste, ali je usprkos osvajanja relativno velikog broja glasova ostala van vlasti, jer su prvih godina makedonske nezavisnosti većinu u Sobranju držale lijevo orijentirane makedonske stranke uz pomoć zastupnika albanske manjine.

Godine 1995. je stranka odlučila promijeniti svoju platformu od radikalno nacionalističke prema umjereno desnoj, odnosno demokršćanskoj. Godine 1998. je nakon izbora uspjela doći na vlast, a godine 1999. je njen kandidat Boris Trajkovski izabran za predsjednika Republike Makedonije uz pomoć glasova albanske manjine. 

2002. je poražena na izborima, te je vlast ponovno preuzela ljevica, ali je godine 2006. osvojila najveći broj mjesta u Sobranju.
VMRO je danas vladajuća stranka u Makedoniji.

Vanjski linkovi 

 Službena stranica  (na makedonskom)
 Službena stranica  (na engleskom)

Političke stranke u Makedoniji
Felipe Calderon

Za filipinskog državnika, v. Felipe G. Calderón.
 
Felipe de Jesús Calderón Hinojosa (r. 18.8. 1962. u Moreliji) je meksički političar koji trenutno vrši dužnost predsjednika. Pripada Partiji nacionalne akcije (PAN). 

Felipe Calderon je sin Luisa Calderona Vege, osnivača PAN-a, a u mladosti je vodio omladinsku organizaciju stranke. Nekoliko puta je izabran u meksički parlament. Od 1996. do 1999. bio je predsjednikom stranke.

Godine 2000. ga je novoizabrani predsjednik Vicente Fox imenovao direktorom nacionalne banke, a potom ministrom energetike. Godine 2004. je podnio ostavku kako bi se pripremio za predsjedničku kampanju.

2.7. 2006. na predsjedničkim izborima, prema službenim podacima, porazio karizmatskog ljevičarskog kandidata Andresa Manuela Lopeza Obradora. Tu pobjedu je Obrador osporio, ali ju je 5.9. 2006. jednoglasno potvrdio meksički Federalni izborni sud i tako učinio konačnom. Njegova pobjeda je bila predmetom osporavanja i kampanje građanskog neposluha od strane Obradorovih pristaša, zbog kojih je i njegova inauguracija 1.12. 2006. morala biti održana u predsjedničkoj palači umjesto u zgradi meksičkog Kongresa.

Eksterni linkovi 

 stranica izborne kampanje 2006  (španski)
 stranica izbornih protivnika 2006  (španski)
 Felipe Calderón and the right stuff, article at El Universal
 Daily Mass: Catholic Pro-Lifer Wins Mexico Presidential Elections over Abortion Supporter ''

Calderon, Felipe
Partija nacionalne akcije (Meksiko)

Partija nacionalne akcije (španski Partido Acción Nacional, PAN) je konzervativna demokršćanska stranka u Meksiku.

Osnovana je 1939. godine, a tada je okupljala uglavnom desno orijentirane konzervativne i katolike nezadovoljne pomirljivim stavom Crkve prema režimu oličenom u vladajućoj Revolucionarno-institucionalnoj partiji.

PAN je tada bio u opoziciji, jer je PRI čuvao vlast uz kombinaciju korupcije, klijentelizma i terora. Stranka je ojačala tek 1980-ih, a 1989. napravili veliki uspjeh osvojivši mjesto guvernera Baja Californije.

Godine 2000. njen kandidat Vicente Fox je, uz pomoć ekološke stranke PVEM, izabran za predsjendika Meksika, kao prvi kandidat koji iza sebe nije imao PRI.

Na izborima 2006. tijesno je pobijedio njen kandidat Felipe Calderon, a kandidati PAN su osvojili relativnu većinu u meksičkom Kongresu.

Političke stranke u Meksiku
7. milenijum pne.

Za vrijeme 7. milenijuma pr.n.e. poljoprivreda se proširila iz Anadolije na Balkan. Svjetsko stanovništvo je u suštini bilo stabilno i brojalo oko5 miliona ljudi, uglavnom raštrkanih širokim globusa na mala plemena lovaca-sakupljača. U poljoprivrednim zajednicama Bliskog istoka je pripitomljena krava, a upotreba grnčarije postala uobičajena te se počela širiti na Evropu i Južnu Aziju, a isto vrijeme su napravljeni prvi ukrasi od metala (zlato i bakar).

Događaji 
 Oko 7000. pr.n.e. – Poljoprivreda i naselje u Mehrgarhu u Južnoj Aziji.
 Oko 6000. pr.n.e. – Neolitsko doba u Koreji.
 Oko 6000. pr.n.e. – Prvi tragovi ljudskog boravka u pećini Svarthola u Norveškoj.

Promjene okoline 
 Oko 6500. pr.n.e. – Stvoren La Manche.
 Oko 6100. pr.n.e. – Tzv. Odron Storegga stvara megatsunami u Norveškom moru
 Oko 6000. pr.n.e. – Porast razine mora stvara Torresov prolaz kojim je Australija odvojena od Nove Gvineje. 
 Oko 6000. pr.n.e. – Izgleda da je između 12.000 i 5,000 godina pr.n.e. došlo do masovnog poplavljivanja unutrašnjosti kontinenata uslijed katastrofalnog otapanja ledenjaka u raznim dijelovima svijeta, što objašnjava ponekad dramatični porast razine mora širom svijeta.

Pronalasci, otkrića, prve pojave 
 Oko 6500. pr.n.e. - Pletenje bez čvorova, tehnika pletenja, korištena u Judejskoj pustinji (suvremeni Izrael). 
 Oko 6000. pr.n.e. – Zidne slike/karte u Çatalhöyüku, ranom civiliziranom gradu koji je prosperirao trgujućim obsidijanom, Anadolija—suvremena Turska.
 Poljoprivreda se pojavljuje na Balkanu, v. Stara evropska kultura.
 Prvi zapisi o pčelarstvu. Slike na pećinskim zidovima u Africi i istočnoj Španiji pokazuju ljude kako prikupljaju med sa drveća i iz udubina u stijeni dok pčele lete oko njih - pečinske slike u Španiji, blizu Valencije.
 Nomadsko stočarstvo i uzgoj žitarica (Istočna Sahara).
 Prva grnčarija u Mezopotamiji.
 Zlato i prirodni bakar se počinju koristiti.
 Pripitomljavanje krava na Bliskom Istoku.
 Arhajska proizvodnja grnčarije, gradnja grobnih humaka, i vrtlarstvo (Sjeverna Amerika).
 Američki Indijanci počinju koristiti kamenje kako bi usitnjavali hranu i lovili bizone i manje životinje (Sjeverna Amerika).
 Bjelogorično drveće se pojavljuje na Long Islandu (Sjeverna Amerika).
 Sjeverni Atlantski ocean je ohlađen za 3-6 °C zahvaljujući kolapsu ledenih brana koje su izazvale velike poplave (Sjeverna Amerika).
 Bolje oruđe se koristi oko 6000. pr.n.e. Sjeverna Amerika
 Meksiko - Početak prvih oblika poljoprivrede (Sjeverna Amerika)
 Peru, Pećina Guitarrero Cave, u kojoj su vlakna bilja korištena za izradu košara i podnih sagova (Južna Amerika).
 Grad: Azija - 6000 pr.n.e.: Selo Ban Po u Kini
 Grad: 6000. pr.n.e.: Jerihon.
 Istočni Mediteran - Vrste grnčarije postaju ukrasi.
 Figure životinja iz Estuarinskog perioda slika na stijenju u Australiji uključuju morsku ribu i krokodile Australija.

Reference 

 
-3
Novalja

Novalja je grad u Hrvatskoj, smješten na otoku Pagu, a administrativno pripada Ličko-senjskoj županiji.

Prema popisu iz 2001. godine na području Novalje živi 3.672 stanovnika. Oko 2.100 njih živi u samom gradu, dok ostali žive u okolnim područjima.

Novalja je najpoznatija po plaži Zrče (Zrće), na kojoj se svakog ljeta održavaju spektakularne zabave i zbog kojih su Pag i Novalja dobili nadimak "hrvatska Ibiza". 

Pored te plaže, postoje plaže Straško, Trincel i Kaska.

Zemljopis

Stanovništvo
Prema popisu iz 2001. godine na području Novalje živi 3.672 stanovnika. Oko 2.100 njih živi u samom gradu, dok ostali žive u okolnim područjima.

Uprava

Povijest
Najstariji doseljenici na otok su ilirsko pleme koje je na to područje došlo za vrijeme Bromčanog doba. Tragovi njihovih naselja se još uvijek mogu naći po cijelom Pagu. U prvom stoljeću prije Krista su došli Rimljani, koji su ostavili brojne arheološke i kulturne artefakte za sobom. Hrvati su stigli u 7. stoljeću, zajedno s velikim migracijama, i smjestili se u tom području. Otok je neko vrijeme bio pod vlašću hrvatskog kraljevstva. Ipak, otok je još ratovao. U 11. i 12. stoljeću cijeli otok bio je podijeljen između zajednice Raba i zajednice Zadra.

Gospodarstvo

Slavni ljudi
 Vojmir Vilenica, klapska legenda Mostara.

Spomenici i znamenitosti

Obrazovanje

Kultura 
U Novalji se od 1998. godine 13. lipnja, koji je također dan grada, održava dječji glazbeni festival Antonja. Na festivalu već godinama uživaju roditelji i ostali gledajući nastupe djece. Na festivalu nastupaju djeca školskog uzrasta.

Sport

Vanjske veze 

Gradovi u Hrvatskoj
Pag

Pag (talijanski: Pago) je peti po veličini jadranski otok u Hrvatskoj, koji administrativno podpada pod dvije 
županije Ličko-senjsku.i Zadarsku.

Geografske karakteristike 

Pruža se  smjeru sjeverozapad–jugoistok, patalelno sa Velebitom, dug je 59 a širok do 9,5 km. Građen je od vapnenaca, dolomita, fliša, pješčenjaka i pijeska, a najviši vrh Sveti Vid ima 349 metara. Jugozapadna obala otoka je niska (Paški zaljev s velikom uvalom Caska), dok je sjeverozapadna obala strma i visoka: (Zalkeva Stara Novalja). Većina otoka je stjenovita; manja područja su pokrivena makijom. Jugoistok otoka sadrži krška jezera Velo Blato i Malo Blato.

Na Pagu je 2011. živjelo 9.201 stanovnika. Uz gradove Pag i Novalju, postoje mnoga manja mjesta i turistička odredišta, od kojih je najpoznatija plaža Zrće.

Otok ima površinu od 284,1 km², a dužina njegove obale iznosi 302,4 km, pa je po tom kriteriju najrazvedeniji jadranski otok. 

Otok Pag je mostom dugim 340 metara povezan s kopnom prema Zadru.

Vino (domaća sorta žutica), povrće i voće se uzgajaju u dolinama i poljima. Oblast poluotoka Lun je prekrivena maslinicima. Veća mjesta na otoku su spojena cestom. Na sjeveru postoji trajektna veza s kopnom Prizna - Žigljen. Veće luke i naselja su Lun, Stara Novalja, Novalja, Kolan, Šimuni, Metajna, Pag, Dinjiška and Povljana.

Slavni ljudi 
 Bartol Kašić, hrvatski pisac, jezikoslovac,isusovac preveo je Bibliju

Izvori

Vanjske veze 

 Pag 

Sjevernodalmatinski otoci
Pag
Otoci u Hrvatskoj
Svjetsko stanovništvo

Svjetsko stanovništvo predstavlja ukupan broj živih ljudina planeti Zemlji u određenom trenutku. Prema procjenama iz decembra 2017. godine, stanovništvo Zemlje je doesglo broj od 7,6 milijardi ljudi. U skladu s procjenama UN-a, ova brojka nastavlja rasti sa stopom bez presedana u periodima prije 20. vijeka i do 2100. mogla bi dosegnuti 11,8 milijardi. Procjene ukupnog broja stanovnika koji su ikad živjeli na Zemlji kreću se između 106 i 108 milijardi.

Taj eksplozivni nekontrolirani rast, već je nakon Prvog svjetskog rata zabrinuo brojne naučnike i državnike pa je 1927. pod pokroviteljstvom Lige naroda u Genevi održana prva konferencija na tu temu.
Nakon Drugog svjetskog rata održano je 5 Konferencija o svjetskom stanovništu u organizaciji Ujedinjenih nacija.

Izvori

Vanjske veze 

 World Population Prospects  (United Nations Population Division).
 Year-by-Year World Population Estimates: 10,000 BC to AD 2007. 
 World Population
 The Population Project
 Optimum Population Trust 
 State of World Population 2007 report 27 June, 2007 - United Nations Population Fund
 World Population Day United Nations: 11 July
 The Day of 6 Billion official homepage
 World Population Prospects . URL accessed on April 7, 2005.
 World Population Counter
 Trend of growth rate with total global population 
 The World in Balance Transcript of two-part PBS' Nova on World Population
 BBC (1999). UN chief welcomes six billionth baby. URL accessed on March 7, 2005.
 Central Intelligence Agency (2004). CIA The World Factbook 2004 . URL accessed on February 13, 2005.
 United Nations (2001). United Nations Population Information Network. URL accessed on February 13, 2005.
 United States Census Bureau (2004). Historical Estimates of World Population. URL accessed on February 13, 2005.
 PopulationData.net (2005). PopulationData.net - Information and maps about populations around the world.
 GeoHive GeoHive.com - World Statistics including population and future predictions.
 Population Reference Bureau www.prb.org - News and issues related to population.
  World Population Clock (2005). WorldPopClock.com - World population clock.
 Population Counter. Real time counter..
 World maps, including maps of population from Year 1 to Year 2300 
 Live World Population 
 Berlin Institute for Population and Development  
 World Population from the US Census Bureau in an interactive Excel dashboard

Demografija
Oton II

Oton II  ili Oton Crveni (955.-7.12 983) je kralj Nemačke (961.-983. ) i Sveti Rimski Car (967.-983.). On je treći vladar Otonske dinastije, a sin je Otona I Velikog.

Postaje car 
Otac Oton I imenovao ga je suvladarom u Italiji i Nemačkoj 961., a suvladar Svetog Rimskog carstva postao je 967. Kad je umro Oton I postao je car bez ikakvog otpora. Sledio je politiku Otona Velikog i ojačavao je carsku vlast u Nemačkoj, a širio se i u Italiji.

Rat Tri Henrika 
Dok je Oton II ratovao protiv Boleslava II u Bohemiji , to koriste tri Henrika i bune se 977. protiv Otona. Ra tri zaverenika su:
 Henrik I Augsburški, biskup od Augsburga 
 Henrik II Bavarski, vojvoda Bavarske, koji je bio svrgnut
 Henrik III Bavarski, vojvoda Koruške, koji je imao podršku crkve.

Oton II je krenuo protiv pobunjenika zajedno sa Otonom I Švapskim. Oton je krenuo na Pasau, koji su držali zaverenici. Grad se predao nakon opsade, koja je izvedena specijalnom taktikom mostova od brodova. Na uskrs 978. na sudu u Magdenburgu vođe pobunjenika su kažnjene gubljenjem vojvodstava. Bavarska je posle ove pobune potpuno pokorena i postala je najveća od ključnih vojvodstava.

Bohemija, Poljska i Lorena 
Bohemija i Poljska su 978. priznale Otonu vrhovnu vlast. 

Te iste godine Lotar Francuski pokušava da povrati Lorenu. Napao je u proleće i skoro je zarobio Otona II u Ahenu. Oton je na to krenuo u invaziju Francuske u jesen 978. i došao do Pariza. Harao je područjem, kojim bi prošao. Zauzeo je Montmatr, ali nije uspevao da zauzme Pariz, pa se povukao uz poprilične žrtve. Sklopljen je mir 980. sa Francuzima, a Lorena po tom sporazumu i dalje pripada Nemačkoj.

Kamapanje u Italiji i Slovenski napad 
Kad je osigurao Nemačku Oton kreće u Italiju, gde nije bio mnogo uspešan, jer su Arapi uspeli 982. da odbiju njegove napade. U Italiji je sazavo sastanak, da bi njegov sin Oton III bio prihvaćen kao kralj Nemačke. Umro je u ratu protiv Mlečana. Dok je Oton bio u Italiji Sloveni su uspeli da povrate teritorije istočno od Labe. Ipak Otonovo carstvo je bilo dosta jako.

Njemački vladari
Carevi Svetog Rimskog Carstva
Srednji vijek
Gnjilane

Gnjilane ( ili Gjilani) je grad i sjedište okruga Gjilani u Republici Kosovo na 42.47° sjeverno, 21.48° istočno.

Porijeklo naziva grada je sporno. Albanski izvori tvrde da je grad osnovala porodica Gjinaj godine 1772., nakon što se doselila sa mjesta na kome je bio srednjovjekovni grad Novo Brdo, a da je osnovač bio Bahti-beg Gjinolli. Srpski izvori tvrde da naziv dolazi od srpske riječi gnjidav ili gnjio, te da je bio naseljen još u 14. vijeku. Turci Kosova ovaj grad znaju po imenu Gilan, pa može se reći da je ovo ime orijentalnog porijekla, jer po istom imenu postoje gradovi u Iranu, Avganistanu, Bugarskoj. Sami Albanci su ga do 1974. zvali Gilan, a i Srbi su ga do skoro zvali Gilane.

Godine 1999. van grada je ustanovljen Camp Monteith kao baza operacija KFOR-a za vrijeme operacije Joint Guardian. 

Godine 2003. su demografske procjene navodile kako u općini Gnjilane živi 133.724 stanovnika, od čega u gradskom području njih 79.898. 

Dok je u samom Gnjilanu nakon Kosovskog rata ostalo još samo nekoliko srpskih porodica.

Gnjilane/Gjilan je sada administrativno središte okruga Gjilani na Kosovu. Od 15.2. 2003, tamo se nalazi i sjedište Lokalne agencije za demokraciju na Kosovu pri Vijeću Evrope.

Povezano 
 Okrug Gjilani

Eksterni linkovi 

 OSCE Profile of the Municipality of Gjilan-Gnjilane 
 Photo of Gjilan-Gnjilane
 Pictures of NATO bombing of Gjilan-Gnjilane
 SOK Kosovo and its population
 Kosova Kosovo 
 Гњилане  (Гњилане  / Gnjilane ) www.srbijanac.rs

 
Gradovi na Kosovu
Opština Gnjilane‎
Vikiprojekat geografija/Naselja u Srbiji
Lovci-sakupljači

Društvo lovaca-sakupljača je u antropološkom smislu svako ono čiji metod održavanja uključuje direktno prikupljanje jeestivih biljaka i životinja iz divljine, uz korištenje prikupljanja i lova, a bez da se koristi domestikacija za jedno i drugo. Granica između društava lovaca-sakupljača i drugih društava koje koriste metode kao što su poljoprivreda i stočarstvo nije sasvim jasna, jer moderna društva koriste različite tehnike ne bi li nabavili hranu u svrhu vlastitog održanja.

Eksterni linkovi 
 African Pygmies Culture and photos of these African hunter-gatherers.
 Reconstructed bone flutes, sound sample and playing instructions.

Antropologija
Ekonomija
Kameno doba
Wetzlar

Veclar () je grad u njemačkoj saveznoj državi Hesen. Jedno je od 23 opštinska središta okruga Lan-Dil. Nalazi se na obalama reke Lan. Po popisu stanovništva iz 2006. godine ima 52.831 stanovnika.
Veclar se nalazi na putu Frankfurt na Majni-Kasel, 15 kilometara zapadno od Gisena.

Istorija 
Grad je osnovan 897. Fridrih I Barbarosa je 1180. Veclaru dao status slobodnoga kraljevskoga grada, koji je taj status održao sve do 1803. Od 1689. carski sud premešten je iz Špejera u Veclar, koji je tada pored Beča, kao sedišta cara i Regenzburga, kao sedišta skupštine postao treći grad po važnosti u Svetom rimskom carstvu nemačke narodnosti. U Veclaru je 1913. nastala fabrika foto-aparata i optike „Lejka“ (Leica, Leitz Camera). Danas ovde postoje i pogoni metalurgije.

U Veclaru je jedno vreme živeo Johan Volfgang Gete.

Geografski i demografski podaci 

Grad se nalazi na nadmorskoj visini od 148–401 metra. Površina opštine iznosi 75,7 km². U samom gradu je, prema procjeni iz 2010. godine, živjelo 51.780 stanovnika. Prosječna gustina stanovništva iznosi 684 stanovnika/km². Posjeduje regionalnu šifru (AGS) 6532023.

Međunarodna saradnja

Reference

Literatura

Vidi još 

 Njemačka
 Njemačke pokrajine
 Popis gradova u Njemačkoj
 Nemački jezik
 Nemci
 Institucije Savezne Republike Nemačke

Vanjske veze 

 Zvanični sajt opštine 
 Nem. Savezni zavod za statistiku 
 Stalna konferencija gradova i opština 
 KommOn - Informacioni sistem gradova, opština i okruga. 

Gradovi u Hesenu
Amelie Mauresmo

Ameli Simon Moresmo (Amélie Simone Mauresmo) (rođena 5. jula 1979), bivša je francuska profesionalna teniserka. Nekada je bila broj 1 teniserka sveta.

Moresmo je prvi put došla do broj jedan titule 13. septembra 2004, postavši 14-a teniserka koja je uspela doći do te titule da bi se na njoj zadržala samo pet nedalja. Takođe je jedna od retkih teniserki koja je uspela da dođe to tolikog uspeha, a ne osvojivši nijedan grend slem turnir. Ostali teniseri koji su došli do broj jedan mesta, a ne osvojivši nijedan grend slem su Kim Klajsters, Dinara Safina, Jelena Janković, Caroline Wozniacki i Ivan Lendl.

Pre 2006, na otvorenom prvenstvu Australije, Ameli je došla do prve pobede, kada je protivnica Žastin Enan Arden predala meč u finalu zbog povrede. Kao rezultat te pobede, ne postoji nijedna teniserka koja je došla do broj 1 mesta na VTA listi, a da nije osvojila nijedan grend slem turnir.

Grend slem turniri

Turniri u singlu (22)

Vanjske veze 

 Zvaničan sajt od Ameli Moresmo   
 Ameli Moresmo - lezbejska ikona 
 

Mauresmo
Mauresmo, Amelie
Mauresmo, Amelie
Rođeni 1979.
Australian Open

Otvoreno prvenstvo Australije je teniski turnir koji se održava godišnje i traje dve nedelje u januaru (u prošlosti se održavao u decembru). Hronološki je prvi grend slem turnir u godini. Turnir se održava u Melburnu. Otvoreno prvenstvo Australije je osvojilo najviše tenisera od svih ostalih grend slem turnira.

Turnir je prvi put bio održan 1905 godine. Kao i ostali grend slem turniri, bio je jedan od najuglednijih turnira za amaterske tenisere i zvao se Australijski šampionat dok nije dobio sadašnje ima 1968 godine. U početku se igralo na travi u predgrađu Melburna, dok nije preseljen u Melburn park, pokraj centra grada 1980 godine. Na turniru se igra singl za muškarce i žene, kao i u parovima i u dublu, takođe, se igra i za juniore. Godišnje turnir poseti oko 550.000 gledatelja.

Vanjske veze 

 zvaničan sajt

 
Teniski turniri
Tenis u Australiji
Sport u Melbourneu
Roger Federer

Roger Federer (rodjen 8. 8. 1981. u Bazelu, Švajcarska) je švajcarski profesionalni teniser koji se smatra jednim od najboljih tenisera svih vremena. Osvajač je 20 Grand Slam titula (čime deli prvo mesto sa Rafaelom Nadalom i Novakom Đokovićem) i proveo je ukupno 310 nedelja na prvom mestu ATP liste, dok ga 8. 3. 2021. godine nije pretekao Novak Đoković.

Godine 2004., Federer je postao prvi čovek od vremena Matsa Wilandera (1988) koji je osvojio tri od četiri Grand Slam turnira u istoj godini. U svojoj prebogatoj profesionalnoj karijeri osvojio je 28 Masters titula i 22 titule na turnirima ATP500. Sa ukupno 103 osvojene titule, drugi je na večnoj listi tenisera sa najviše titula. Ispred njega je samo Džimi Konors sa 109. U junu 2018. godine, Federer je nakon osvajanja turnira u Štutgartu, postao najstariji teniser ikada na prvom mestu ATP liste sa 36 i po godina.

Osim tih, Federer drži veliki broj rekorda. Rekorder je po broju uzastopnih pobeda na tvrdoj podlozi (56) od 2005-2006., kao i na travi (65) od 2003. do 2008. Jedini je igrač koji je uspeo da osvoji pet uzastopnih Vimbldona i pet uzastopnih US Opena. 
Drži rekord sa najviše as servisa u jednom grend slem finalu - u finalu Vimbldona 2009. odservirao je 50 asova.

Vanjske veze 

 Roger Federer.com - Official Site
 Roger Federer Foundation 

 
Švicarski teniseri
Švicarski olimpijci
Teniseri na Olimpijskim igrama 2000.
Teniseri na Olimpijskim igrama 2004.
Teniseri na Olimpijskim igrama 2008.
Teniseri na Olimpijskim igrama 2012.
Olimpijski pobjednici u tenisu
Pobjednici Australian Opena
Pobjednici Roland Garrosa
Pobjednici US Opena‎
Pobjednici Wimbledona‎
ATP brojevi 1
Biografije, Basel
Wimbledon (tenis)

Vimbldon () je najstariji i najugledniji turnir u tenisu. Održava se svakog juna ili jula (počinje šest nedelja pre prvog ponedeljka u avgustu) i treći je po redu grend slem turnir u godini posle otvorenog prvenstva Australije i Francuske. Turnir je jedini koji se igra na travi i traje dve nedelje, zbog kiše se može produžiti. Igraju se muški i ženski mečevi u pojedinačnoj konkurenciji, kao i u parovima (dublovima) i mešanim parovima (muško-ženski par). Takođe, se igraju turniri za omladinu (u pojedinačnoj i u parovima). Dodatna takmičenja za tenisere preko 35 i preko 45 godina.

Istorija 
Šampionat () je prvi put odigran 1877. godine u Vimbldonu (predgrađe Londona), ali samo u muškoj konkurenciji. 1884 godine, su i žene mogle učestvovati na turniru, kao i u parovima za muškarce. Ženski parovi i mešani parovi su dodati 1913. godine.

Spoljašnje veze 

 Zvanični sajt 

 
Nastanci 1877.
Teniski turniri
Tenis u Ujedinjenom Kraljevstvu
Sport u Londonu
Franz Schubert

Franz Schubert (Beč, 31. 1. 1797. – Beč, 19. 11. 1828), je austrijski kompozitor čiji talenat se raspoznavao u muziciranju od najranijih dana. Otac mu je bio učitelj, koji je u obitelji održavao muziku. Schubert je rano učio svirati violinu i klavir, i u dobi od 9 godina podučavao ga je Michael Holzer, sviranju orgulja i kontrapunktu. 1808 primljen je u sjemenište (bogosloviju) carske kapele kao horista, i tu je svirao violinu u orkestru, a nekad i zamjenjivao dirigenta. Violu je svirao kod kuće u gudačkom kvartetu. Godine 1812. umrla mu je majka, a otac se sljedeće godine ponovo oženio, te 1813. piše prvu simfoniju, napušta bogosloviju, nastavljajući da radi sa Salierijem.

Izučavao je više muzičkih pravaca odjednom, studirao je klavir, violinu, orgulje, pjevanje i harmoniju, bio je pjevač u dvorskoj kapeli, gdje mu je poduku iz kompozicije davao Salieri. Finansijski nije bio osobito sposoban uzdržavati se od pisanja muzike, tako da su brojni njegovi prijatelji pomagali mu i tako omogučavali kompozitorov rad. Radio je u mladosti sa 17 godina i kao pomoćni učitelj kod oca u školi, čime je izbjegao vojnu obavezu. Godine 1816. napušta školu. Schubert se često sa svojim društvom, (koje se po njegovoj volji sastojalo pre od umjetnika i književnika nego muzičara), sastajao na tkzv. Šubertijadama, gdje su izvođene njegove kompozicije. Njegova muzika se čula van kruga njegovih prijatelja, ali izdavači nisu bili ti, već prijatelji njegovi, na njihov trošak, koji su izdali prvu njegovu zbirku pjesama 1821. godine.

Živio je u Beču čitav svoj život, osim nekih ljetnih ekskurzija i dviju posjeta Ugarskoj kao kućni muzičar porodice Esterhazy (1818–1824). Nikad nije bio posebno financijski stabilan, ali imao je uvijek zarade dovoljno za život.

Kažu da se kompozitor redovno svako jutro vrlo rano budio i posvećivao skladanju do u podne, kad se priključivao svojim prijateljima.

Mladi kompozitor brzo je osvojio brojne svojom muzikom. Život Schuberta je na osebujan način tajanstven. Nije bio oženjen. Iako je kratko živio, ostavio je djela više nego li ijedan kompozitor.

Opus mu broji preko 900 djela, u čemu prvo treba istaći Veliku devetu simfoniju, jednu od svjetski najljepših simfonija, i ne manju vrednu, čak i bolju 8 nedovršenu simfoniju. Tu su i ostala djela i pjesme, kvarteti kao: Gretchen am Spinnrad, Die Erlkonig, Wintereisse, Impromptus, Moments Musicaux, Trout, Schwanengesang, Die junge Nonne, Ave Maria, Der Wanderer, Die Zauberharfe, Schöne Müllerin, itd.

Schubert je obožavao Beethovena, kad je Betoven umro, nosio je njegov kovčeg, da bi nedugo potom, nakon godinu dana i sam bio pokopan pokraj njega po vlastitoj želji. 

Nadgrobni spomenik Schuberta kaže: Muzika je zakopala ovdje veliko bogatstvo, ali još veće nade, tako su prijatelji Schuberta ugravirali na njegovu spomeniku, obzirom da kratak mlad život, nas je uskratio za ovo stablo u vrhuncu njegovog plodonošenja – ili je vrhunac već dostignut?

Pripadao je razdoblju romantizma, odnosno sa Beethovenom je bio glavni prenosnik perioda klasicizma u romantizam.

Audio 

 Najpoznatija Schubertova serenada – midi

Austrijski kompozitori
Županja

Županja je grad u istočnoj Slavoniji odnosno zapadnom, hrvatskom dijelu Srijema, koji se nalazi 24 km jugozapadno od Vinkovaca. Pripada Vukovarsko-srijemskoj županiji. Prema popisu iz 2001. godine u njemu živi 13.775 stanovnika, od čega 2.608 u selu Štitar, koje pripada gradu.

Županja se nalazi na lijevoj obali rijeke Save, odnosno na granici s Bosnom i Hercegovinom, s kojom je povezuje most. Sjeverno od Županje prolazi autocesta koja spaja Zagreb s Beogradom, a grad s Vinkovcima povezuje lokalna željeznička pruga.

Kultura i Sport 
 Prvo igranje nogometa u Hrvatskoj NK " Graničar"
 Prvo igranje tenisa u Hrvatskoj TK " Županja"
 Rukometni klub Županja
 Košarkaški klub Županja
 ITF Tae kwon do klub TIGAR Županja
 Moto klub Županja 
 Nogometni klub "Graničar"
 Nogometni klub "Sladorana"
 Nogometni klub "Županja 77"
 Multikulturni centar grada Županje

Kulturno umjetnička društva 
 Kristal Sladorana
 Tomislav

Obrazovanje

Osnovne škole 
 Osnovna škola Ivana Kozarca
 Osnovna škola Mate Lovraka
 Osnovna glazbena škola Srećka Albinija

Srednje škole 
 Gimnazija
 Obrtničko-industrijska škola
 Tehnička škola

Slavni ljudi 
 Indira Vladić - Mujkić , poznata hrvatska pjevačica vokal muzičke skupine "Colonia"
 Tomislav"bačak" Bačić, poznati hrvatski režiser

Znamenitosti 
 Zavičajni muzej "Stjepan Gruber" - jedini sačuvani graničarski čardak iz razdoblja Slavonske vojne granice
 Spomenici Prvom igranju nogometa i Prvom igranju tenisa u Hrvatskoj

Vanjske veze 

 Službene stranice Županje
 Neslužbene stranice Županje 
 Multikulturni centar grada Županje (MKC) 

 
Gradovi u Vukovarsko-srijemskoj županiji